cyanic-selkie/wikianc huggingface dataset:
Pyramidologia
John Taylor
Vuonna 1859 englantilainen John Taylor julkaisi teoksen The great pyramid: why was it built: & who built it ("Suuri pyramidi: miksi se rakennettiin ja kuka sen rakensi?"). Siinä hän esitti, että pyramidin mittasuhteet mahdollisesti liittyisivät kultaiseen leikkaukseen. Hän esitti myös, että pyramidin rakentajat olivat käyttäneet pituusyksikkönä pyramidituumaa, joka oli 1/25 jo Newtonin olettamasta "pyhästä kyynärästä". Taylor väitti myös ensimmäisenä, että pyramidin rakentajat toimivat jumalallisen innoituksen varassa, että siihen sisältyy jumalallinen ilmoitus ja että se ei ollut egyptiläisten vaan heprealaisten rakentama. Käsityksensä tueksi hän esitti muutamia Raamatun kohtia kuten Jesajan kirjan jakeita 19:19-20 sekä Jobin kirjan jakeita 38:5-7. Tästä syystä Tayloria pidetään usein pyramidologian perustajana. Taylor ei koskaan käynyt pyramideilla, mutta mitä tarkemmin hän tutki niiden rakennetta kirjoista, sitä vakuuttuneemmaksi hän tuli siitä, että niiden suunnittelija ei ollut egyptiläinen vaan joku suoraan Jumalalta ohjeita saanut israelilainen, kenties itse Nooa.
Piazzi Smyth ja angloisraelismi
Taylorin teorioiden vaikutuksesta Charles Piazzi Smyth, Skotlannin Astronomer Royal, ryhtyi tekemään pyramidista numerologisia laskelmia ja julkaisi ne vuonna 1864 kirjassaan Our Inheritance in the Great Pyramid ("Perintömme suuressa pyramidissa", jota vuonna 1867 seurasi Life, and Work in the Great Pyramid (Elämä ja työ suuressa pyramidissa"). Näissä teoksissan hän yhdisti pyramidologian angloisraelismiin eli käsitykseen, jonka mukaan englantilaiset ja mahdollisesti muutkin Länsi- ja Pohjois-Euroopan kansat olisivat Israelin kadonneiden heimojen jälkeläisiä. Smyth väitti myös ensimmäisenä, että brittiläinen yksikköjärjestelmä oli kehittynyt suoraan pyramidin rakentajien käyttämistä, minkä vuoksi brittiläinen tuuma eroaa vain hieman hänen olettamastaan pyramidituumasta.
Smyth väitti Gizan suuren pyramidin mittausten osoittaneen, että sen rakentajillaan oli ollut käytössä mittayksikkö, pyramidituuma, joka oli yhtä suuri kuin 1,001 brittiläistä tuumaa (2,54254 cm), ja että pyramidin arkkitehdit selvästikin olivat käyttäneet sitä mittastandardina. Siitä hän johti muitakin mitta­yksiköitä, joita hän väitti sen rakentajien käyttäneen: suurempana yksikkönä olisi ollut pyhä kyynärä (cubit), joka oli 25 pyramidi­tuumaa ja samalla varsin tarkoin 1/10 000 000 maapallon pyörimis­akselin pituudesta (63,5635 cm).
Smyth väitti, että pyramidituuma oli Jumalan antama mittayksikkö, joka oli pysynyt käytössä vuosisatoja Seemin, Nooan pojan ajoista saakka, ja että pyramidin arkkitehtien oli täytynyt toimia Jumalan ohjauksessa. Tämän tueksi Smyth sanoi, että mitatessaan pyramidia hän oli todennut sen ympärysmitan kyynäröinä olevan yhtä suuri kuin tuhat kertaa vuoden päivien lukumäärä, ja lisäksi hän väitti Petrien aikaisemmin tekemien mittausten perusteella, että pyramidin alkuperäinen korkeus oli kutakuinkin tarkkaan yksi miljardisosa Maan ja Auringon välisestä etäisyydestä. .
Smyth väitti myös, että pyramidiin oli koodattu suuri joukko profetioita, joita voitaisiin tulkita mittaamalla se yksityis­kohtaisesti. Hänen mukaansa maailmanhistorian tärkeimmät tapahtumat olivat luettavissa pyramidin käytävistä siten, että yksi pyramidi­tuuma vastasi aina tuhatta vuotta. Pyramidin mitta­suhteiden perusteella hän muun muassa ennusti, että Kristuksen toinen tuleminen tapahtuisi joko vuonna 1881, 1911 tai 1936 ja että tuomiopäivä olisi vuonna 1953.
Taylorin teorioihin perustuen Smyth arveli, että hyksot olisivat olleet heprealaisia ja että sen lisäksi, että hyksot tunnetusti hallitsivat Egyptiä keskimmäisen ja uuden valta­kunnan välisenä aikana, heitä olisi ollut Egyptissä paljon aikaisemminkin, 4. dynastian aikana, eli jo ennen Abrahamin aikaa Smythin mukaan suuri pyramidi olisi tuolloin rakennettu Raamatussakin mainitun Melkisedekin johdolla. Kun kuitenkin muinaisten egyptiläisten uskonto, sellaisena miksi se myöhemmin muotoutui, oli Smythin mukaan epäjumalanpalvonnan äärimmäinen muoto ja näin ollen Israelin mono­teististen uskonnon äärimmäinen vastakohta, tämä seikka hänen mukaansa selitti sen, miksi egyptiläiset myöhemmin vihasivat Kheopsia, Suuren pyramidin rakennuttajaa, niin katkerasti kuin Herodotoksen Historiateoksestakin käy ilmi.
Tällaisia teorioita Smyth esitti ainoastaan Kheopsin pyramidista. Kaikki muut Egyptin pyramidit olivat hänen mukaansa vain siitä myöhemmin tehtyjä pakanallisia jäljitelmiä, joiden rakentajat eivät olleet ymmärtäneet suuren pyramidin merkitystä.
Smythin teorioita laajensivat 1900-luvun alussa angloisraelismin kannattajat kuten eversti Garnier, jonka mukaan pyramidin huoneet sisälsivät brittiläisten, kelttiläisten ja anglosaksisten kansojen tulevaisuutta koskevia ennustuksia. Saman ajatuksen oli kuitenkin jo aikaisemmin esittänyt Smythin kanssa kirjeenvaihtoa käyttänyt Robert Menzies. Skotlantilainen insinööri David Davidson ja H. Aldersmith kirjoittivat vuonna 1924 teoksen The Great Pyramid, its Divine Message ("Suuri pydamidi, sen jumalallinen sanoma"). Siinä ja myöhemmissä teoksissaan he esittävät, että Britannian kronologia, tulevat tapahtumat mukaan luettuina, oli luettavissa pyramidin sisätiloista. Myös Basil Stewart kirjoitti aiheesta kolme kirjaa: Witness of the Great Pyramid ("Suuren pyramidin todistus", 1927), The Great Pyramid, Its Construction, Symbolism and Chronology ("Suuri pyramidi, sen rakentaminen, symboliikka ja kronologia", 1931) and History and Significance of the Great Pyramid... ("Suuren pyramidin historia ja merkitys", 1935). Vuosina 1957–1972 angloisraelismin kannattaja Adam Rutherford julkaisi aiheesta neliosaisen teoksen Pyramidology. Myös E. Raymond Capt on kirjoittanut aiheesta kaksi teosta: Great Pyramid Decoded (1971) ja Study in Pyramidology (1986).
Joseph A. Seiss
Pyramidologiaa kannatti myös luterilainen pappi Joseph Seiss. Vuonna 1877 hän kirjoitti teoksen A Miracle in Stone: or, The Great Pyramid of Egypt ("Ihme kivessä, eli Egyptin suuri pyramidi"). Hänen teoksensa tuli suosituksi aikakauden evankelisten kristittyjen keskuudessa.
Charles Taze Russell
Vuonna 1891 pyramidologia sai osakseen maailmanlaajuista huomiota, kun Raamatuntutkijain seuran perustaja Charles Taze Russell omaksui osan Taylorin ja Smythin teorioista. Russell kuitenkin hylkäsi angloisraelismin artikkelissaan The Anglo-Israelitish Question. Sen sijaan hän hyväksyi Joseph Seissin käsityksen, että Gizan suuri pyramidi oli "Raamattu kivessä". Hänen mukaansa sillä oli erityinen osansa Jumalan suunnitelmissa viimeisiksi päiviksi. Tätä käsitystään hän perusteli tulkinnallaan Jesajan kirjan jakeista 19:19-20, joissa sanotaan: "Sinä päivänä on oleva Herran alttari keskellä Egyptin maata ja sen rajalla Herran patsas. Ja se on oleva merkkinä ja todistuksena Herralle Sebaotille Egyptin maassa, sillä he huutavat Herraa sortajain tähden, ja hän lähettää heille vapauttajan ja puolustajan, joka pelastaa heidät." Arkeologit John ja Morton Edgar, jotka olivat veljeksiä ja Russellin kannattajia, kirjoittivat laajoja tutkielmia suuren pyramidin historiasta, luonteesta ja profeetallisesta merkityksestä. Ne perustuivat osittain arkeologian perusteella tunnettuu historiaan, mutta myös heidän tulkintaansa profeetallisesta ja raamatullisesta kronologiasta. Heidät tunnetaan parhaiten kaksiosaisesta teoksestaan Great Pyramid Passages and Chambers, jonka osat ilmestyivät vuosina 1910 ja 1913.
Eräät Raamatuntutkijoiden ryhmät kannattavat edelleen pyramidologiaa ja tukevat sitä Raamatulla, mutta Raamatuntutkijoiden suurin ryhmä, Vartiotorni-seura, joka vuonna 1931 otti nimen Jehovan todistajat, hylkäsi pyramidologian kokonaan jo vuonna 1928. Liikkeen silloinen johtaja Joseph T. Rutherford jopa väitti, että paholainen oli rakentanut Gizan suuren pyramidin.
Pyramidivoima
Nykyisin pyramideihin liittyy myös uskomus, että olisi olemassa geometrisen pyramidin muotoisiin rakennelmiin liittyvä tuntematon energian muoto. On väitetty, että pyramidivoimaa voidaan käyttää muun muassa ruokien säilyttämiseen, partaveitsen teroittamiseen ja ihmisen pitämiseen kauemmin nuorena.
Käsityksen pyramidivoimasta tekivät 1970-luvulla tunnetuksi varsinkin New Age -kirjailijat kuten Patrick Flanagan, Max Toth ja Greg Nielsen ja Warren Smith Heidän mukaansa voima ei esiintynyt ainoastaan Egyptin pyramideissa vaan kaikissa pyramidin muotoisissa rakennelmissa, olivatpa ne minkä kokoisia tahansa. Toth ja Nielson väittivät kokeidensa osoittaneet, että pyramidin muotoisessa säiliössä pidetyt siemenet itivät aikaisemmin ja niistä kasvoi kookkaampia kasveja. Teorian kannattajat alkoivat nukkua teltoissa, jotka mittasuhteiltaan vastasivat Gizan pyramideja.
Pseudoarchaeology
Ignatius Donnelly ja myöhemmät hyperdiffusionismin kannattajat ovat väittäneet, että kaikilla pyramidi­maisilla rakennelmilla, joita Egyptin lisäksi on myös muun muassa Meksikossa, on yhteinen alkuperä. Donnellyn mukaan pyramidit ovat Atlantiksen asukkaiden jälkeläisten rakentamia. Saman käsityksen omaksui 1920-luvulla Manly Palmer Hall, jonka teoriat vaikuttivat myös Edgar Caycen myöhemmin esittämiin ennustuksiin.
Sitä vastoin Grafton Elliot Smithin mukaan kaikki eri puolilla maailmaa olevat vanhat pyramidit ovat egyptiläisten rakentamia. Hänen mukaansa pieni joukko egyptiläisiä siirtolaisia muutti meritse eri puolille maailmaa ja rakensi Egyptin pyramidien jäljitelmiä.
Orion-korrelaatioteoria
thumb|left|Orion-korrelaatioteorian keskeisimmän väitteen havainnollistus: Gizan pyramidi­alueen kartta sijoitettuna Orionin vyön tähtiä esittävän valokuvan päälle.
Robert Bauval ja Graham Hancock esittivät vuonna 1995, että Gizan kolmen pyramidit suunniteltiin ja niiden perustukset rakennettiin jo noin vuonna 10 500 eKr, vaikka itse pyramidit rakennettiin­kin valmiiksi vasta noin vuonna 2500 eKr. He ovat myös väittäneet, että pyramidit on sijoitettu toisiinsa nähden sillä tavoin, että ne muodostavat ikään kuin kartan Orionin vyön kolmesta tähdestä. Väitteidensä perusteella he ovat myös esittäneet oman arvionsa Gizan sfinksiin iästä.
Kehittynyt teknologia
Pseudo­arkeologiseen teoriaan muinaisista astronauteista samoin kuin Orion-korrelaatio­teoriaankin liittyy käsitys, että suuri pyramidi rakennettiin kehittyneen, mutta myöhemmin kadonneen teknologian avulla. Vastaavia käsityksiä liittyy myös teorioihin, joiden mukaan pyramidin ovat rakentaneet Atlantiksen tai Lemurian asukkaat tai jokin muu myöhemmin kadonnut ihmisrotu. Tällaisia väitteitä ovat esittäneet esimerkiksi Christopher Dunn ja David Hatcher Childress. Myös Graham Hancock väitti kirjassaan Fingerprints of the Gods, että Gizan kolmen pyramidin perustukset oli asettanut muinainen sivilisaatio, jolla oli kehittynyt teknologia.
Alan F. Alford
Kirjailija Alan F. Alford tulkitsee suuren pyramidin kokonaisuudessaan muinaisen Egyptin uskonnon mukaisesti. Alford ottaa lähtö­kohdakseen säännön, että faarao oli haudattava maahan, toisin sanoen maanpinnan tasolle tai alemmaksi, ja tästä hän päätteli, että Kheops on haudattu nerokkaasti kätkettyyn luolaan, jonka sisäänkäynti on nykyisin täysin suljettu. Hän on pyytänyt Egyptin viran­omaisilta lupaa tutkia tutkan avulla sitä osaa pyramidista, jossa hän olettaa luolan sisään­käynnin sijaitsevan.
Egyptiläiseen luomisoppiin liittyvään kulttiin perustuu myös Alfordin ajatus, että Kuninkaan kammiossa oleva sarkofagi, jota yleensä pidetään Kheopsin viimeisenä leposijana, olisikin ollut rautameteoriittien säilytys­paikka. Hän viittaa siihen, että pyramidi­tekstien tämä rauta lensi luomisen aikaan taivaaseen. Alfordin mukaan Kuninkaan kammio kaksine ylöspäin kaltevine käytävineen rakennettiin tuon myyttisen hetken magian talteen­ottamiseksi.
Alfordin kaikkein spekulatiivisin ajatus on, että Kuninkaan kammio käytävineen olisi synnyttänyt pieni­taajuista ääntä, jonka oli tarkoitus jäljitellä sitä ääntä, joka olisi kuulunut Maan avautuessa luomisen aikaan.
Arvostelu
Tunnettu egyptologi Flinders Petrie matkusti vuonna 1880 Egyptiin, jossa hän mittasi Kheopsin pyramidin ja totesi sen olevan useita jalkoja pienempi kuin John Taylor ja Charles Piazzi Smyth olivat aikaisemmin väittäneet. Mittaustensa perusteella Flinders väitti, että pyramido­logien olettama pyramidituuma ei perustunut tosiasioihin. Hän julkaisi vuonna 1883 tuloksensa teoksessaan ''The Pyramids and Temples of Gizeh ("Gizan pyramidit ja temppelit"), jossa hän totesi, ettei ole mitään kelvollisia todisteita "pyramidituumaksi" kutsutun mittayksikön olemassaolosta tai siitä, että muinainen kyynärämitta olisi ollut 25,025 brittiläistä tuumaa. Pyramidi­tuuman puolesta­puhujat, varsinkin anglo­israelistit, väittivät kuitenkin löytäneensä virheitä Petrien tutkimuksissa. Tähän arvosteluun Petrie kieltäytyi vastaamasta väittäen todistaneensa oletuksen pyramidituumasta vääräksi ja verraten sen jatkuvia kannattajia litteään maahan uskoviin:
Vuonna 1930 belgialaiset egyptologit Jean Capart ja Marcelle Werbrouck kirjoittivat, että mate­matiikkojen avustuksella ja usein heidän kanssaankin mystikot olivat keksineet jotakin, mitä voitaisiin kutsua "pyramidi­uskonnoksi". Kuusi vuotta myöhemmin Adolf Erman valitteli sitä, että sen kaltaisia teorioita esitettiin edelleen, vaikka satavuotinen tutkimus oli jo kauan sitten todennut ne kaikki vääriksi.
Vuonna 1937 Gustave Jéquier esitti pyramidologisia olettamuksia koskevan arvostelunsa Gazette de Lausanne -lehdessä. Siinä hän totesi, että sellaiset kuvitelmat eivät ansaitse osakseen sellaista huomiota kuin ne olivat saaneet, ja varoitti yleisöä "profetioista, joita tuetaan tieteeksi naamioiduilla perusteluilla, kun päättelyjen perusteet taitavasti naamioituinakaan eivät ole muuta kuin vääriä uutisia tai yksinkertaisia hypoteeseja ja kun kaikki perustelut on selvästi tarkoitus­hakuisia."
Pyramidologisten teorioiden esittäjistä ja kannattajista on käytetty halventavaa nimitystä "pyramidiootti". Sanan keksijänä pidetään Leonrad Cottrellia, jonka vuonna 1956 ilmestyneessä kirjassa The Mountains of Pharaoh ("Faaraon vuoret") Piazzi Smythin teorioita käsittelevän kappaleen otsikkona oli "The Great Pyramidiot". Myöhemmin termi on esiintynyt samassa merkityksessä myös esimerkiksi Barbara Mertzin teoksessa Temples, Tombs, and Hieroglyphs ("Temppelit, haudat ja hieroglyfit").
Allan ALter ja Dale Simmons tutkivat aikoinaan Toronto Society for Psychical Research -nimisen järjestön toimeksiannosta "pyramidivoimasta" esitettyjä väitteitä, joiden mukaan pyramidissa orgaaniset aineet säilyisivät paremmin. Perusteelliset kokeet osoittivat, etteivät pyramidin muotoiset säiliöt olleet tässä suhteessa lainkaan parempia kuin muunkaan muotoiset.
Ranskalainen egyptologi ja arkkitehti Jean-Philippe Lauer on analysoinut pyramidologien väitteitä tieteellisesti rekonstuoimalla niiden päättelyt kohta kohdalta ja suorittamalla matemaattiset laskutoimitukset uudestaan. Vuonna 1974 hän päätyi tulokseen, että vaikka nämä väitteet ovatkin mielenkiintoisia ja tehty hyvässä uskossa, niillä ei ole mitään merkitystä arkeologian ja tuskin minkään muunkaan tieteen kannalta. French Egyptologist and architect Jean-Philippe Lauer undertook a scientific analisys of several pyramidologists' claims by reconstructing their reasoning step by step and redoing their mathematical calculations. In 1974, he concluded that those intuitions, though fascinating and made by people in good faith, have little to no regard to archaeology needs, if not to any other science at all.
Gladys Powers
Gladys Powers (10. toukokuuta 1899 – 15. elokuuta 2008) oli brittiläissyntyinen kanadalainen, jota pidettiin Charlotte Wintersin kuoltua 109-vuotiaana 15. elokuuta 2008 viimeisenä elävänä ensimmäisen maailmansodan naisveteraanina. Myöhemmin saatiin tietää myös kahdesta muusta elossa olevasta naisveteraanista, Ivy Campanysta (k. 19.12.2008) ja Florence Greenistä, joka on nykyään (2011) viimeinen elossa oleva ensimmäisen maailmansodan naisveteraani ja Claude Choulesin kuoltua myös viimeinen veteraani.
Powers asui Kanadassa vuodesta 1920 ja eli kuolemaansa saakka Abbotsfordissa, Brittiläisessä Kolumbiassa. Hän oli kuollessaan peräti 109-vuotias.
Terveysliikunta
Terveysliikunta tarkoittaa kaikkea sellaista fyysistä aktiivisuutta, jolla on myönteisiä vaikutuksia terveyteen ja terveyskuntoon. Terveysliikuntaa on liikunta ja liikkuminen, joka tuottaa terveyshyötyjä mutta ei lisää kovasta liikunnasta terveydelle mahdollisesti koituvia riskejä. Terveysliikunnan tunnuspiirteitä ovat säännöllisyys, kohtuullinen kuormitus ja jatkuvuus. Näiden avulla voidaan ylläpitää ja kohentaa kaikenikäisen väestön toiminta- ja työkykyä sekä ehkäistä pitkäaikaissairauksia. (UKK-instituutti; Niemi 2009, 8.)
Terveysliikunta voi toteutua monin eri hyöty- ja harrasteliikunnan tavoin: (Suni, Taulaniemi 2012, 16)
Terveysliikunta toteutuu monenlaisissa rakennetuissa ja luonnollisissa ympäristöissä kuten kevyen liikenteen väylät, puistot, metsät, liikuntatilat tai koulu- ja työympäristöt. Helposti saavutettavien liikuntapaikkojen kehittäminen on osa terveysliikunnan edistämistä. (Diana 2012.)
Suomalainen terveysliikunnan suositus 18–64-vuotialle perustuu USA:n terveysministeriön vuonna 2008 päivittämiin liikuntasuosituksiin, jotka on laadittu tutkimuskirjallisuuden pohjalta. UKK-instituutti on kiteyttänyt terveysliikunnan suosituksen Liikunta­piirakan muotoon.
Liikuntapiirakka
Liikuntapiirakka kertoo terveyden edistämiseksi tarvittavan viikoittaisen liikuntamäärän ja antaa esimerkkejä liikuntamuodoista. Sen ensimmäinen versio ilmestyi vuonna 2004. Liikuntapiirakka päivitettiin vastaamaan uusittua suositusta vuonna 2009. Eri ryhmille suunnatuissa liikuntapiirakoissa otetaan huomioon ikä ja mahdolliset liikkumisen rajoitukset:
Terveyskunto
Terveysliikuntaan liittyvä käsite on terveyskunto. Terveyskunto koostuu kestävyyskunnosta, sujuvasta liikkumisesta, kehon koordinaatiosta ja tasapainosta, lihasvoimasta, vahvasta luustosta, nivelten liikkuvuudesta ja painonhallinnasta. Terveysliikunta on osa jokaisen aktiivista omaehtoista terveydenhoitoa. Terveysliikunnalla on fyysisiä, sosiaalisia ja psyykkisiä vaikutuksia.(Niemi 2009, 8 ja 12.)
Terveyskuntoon kuuluvat sellaiset fyysistä kuntoa määrittävät kehon rakenteet ja toiminnot, joilla on yhteyksiä terveyteen ja joihin fyysinen aktiivisuus vaikuttaa positiivisesti ja sen puute negatiivisesti. Terveyskunnon osa-alueita ovat: kehon koostumus, liikehallintakyky, tuki- ja liikuntaelimistön kunto, hengitys- ja verenkiertoelimistön kunto ja aineenvaihdunta (Bouchard & Shephard 1994).
Terveyskunnon testaus
Terveyskuntoa voidaan arvioida terveyskuntotesteillä. Niiden avulla kartoitetaan ja seurataan terveyden ja toimintakyvyn kannalta tärkeitä kunnon osa-alueita. Terveyskuntotesteillä arvioidaan yksilön terveydentilaa ja fyysistä toimintakykyä sekä liikunnan tarvetta. Toistamalla testi voidaan seurata myös liikuntaharjoittelun vaikutuksia.
Fyysistä toimintakykyä voidaan arvioida kyselyillä, haastattelemalla tai mittaamalla. Objektiivisten suorituskykymittausten tulokset ovat usein luotettavampia kuin itsearvioinnilla saatavat tulokset.
Terveyskuntotesteillä mitataan terveyskunnon osa-alueita, joita ovat kehon koostumus, motorinen kunto, tuki- ja liikuntaelimistön kunto sekä aerobinen kunto. Keski-ikäisille ja ikääntyville suunnatuissa UKK-terveyskuntotesteissä arvioidaan terveyskunnon osa-alueita muun muassa seuraavin mittausmenetelmin:
Aikuisten terveyskunnon testaamista varten on suunniteltu myös ALPHA-FIT-terveyskuntotestikokonaisuus, joka on käytössä ympäri Eurooppaa. Lisäksi UKK-liikehallintakykytesteillä on mahdollista mitata liikehallintakykyä. Tule-KUNTOMITTA-testikokonaisuuden avulla taas voidaan arvioida yksilön tuki- ja liikuntaelinsairauksien vaaraa.
Terveyskuntoa testaamalla voidaan edistää väestön terveyttä ja liikkumista. Liikuntaneuvonnassa kuntotestejä voidaan käyttää esimerkiksi silloin, kun asiakas ei tunnista liikkumisen lisäämisen tarvetta tai kun halutaan kannustaa asiakasta jatkamaan liikkumista.
Kirjallisuutta
Bouchard C., Sheppard R. J. Physical activity, fitness, and health: the model and key concepts: In: Bouchard C., Sheppard R. J., Stephens T., eds. Physical activity, fitness, and health. Champaign, IL: Human Kinetics Books, 1994: 77—78
Diana A. Physical activity: definitions, issues and knowledge gaps. In: Meyer, A. L., Gullotta T. P., eds. ''Physical activity across the lifespan. Prevention and treatment for health and well-being''. NY, Heidelberg, Dordrecht, London: Springer, 2012. 978-1-4614-3606-5 (Online)
Niemi, Aleksi. 2009. Terveysliikunta – helppoa, hauskaa, tehokasta (2. laitos). Saarijärvi: Serus Oy, Personal Book Publishing.
Suni Jaana, Taulaniemi Annika (toim.). Terveyskunnon testaus : menetelmä terveysliikunnan edistämiseen. Helsinki: SanomaPro 2012.
Hongkongin lippu
thumb|Hongkongin ja Kiinan liput Hongkongin lippu tai muodollisemmin Kiinan kansantasavallan Hongkongin erityishallintoalueen lippu otettiin nykyisessä muodossaan käyttöön 16. helmikuuta 1990, mutta sitä käytettiin virallisesti ensimmäisen kerran 1. heinäkuuta 1997 Hongkongin siirryttyä Yhdistyneen kuningaskunnan alaisuudesta Kiinan kansantasavallan erityishallintoalueeksi. Hongkongin lipun tausta on punainen ja sen keskellä on viisiterälehtinen Bauhinia blakeanan kukka. Lipun viisi tähteä viittaavat Kiinan lippuun ja tarkoittavat Hongkongin oleva aina erottamaton osa Kiinaa.
Vuosien 2019–2020 demokratiamielenosoituksissa käytetyt liput
Hongkongissa alkoi luovutuslakiesityksen seurauksena suuria mielenosoituksia, jotka jatkuivat ja laajenivat luovutuslakiehdotukset hylkäämisen jälkeenkin. Protesteissa mielenosoittajat kehittivät itselleen erilaisia symboleita, joista osa oli variaatioita Hongkongin lipusta ja osa uusia vaihtoehtolippuja. Myös Hongkongia vuoteen 1997 asti hallinneen Yhdistyneen kuningaskunnan lippua, Yhdysvaltain lippua ja Hongkongissa vuosina 1959–1997 käytettyä lippua on käytetty mielenosoituksissa. . Brittivallan ajan lipun käyttö on jakanut mielipiteitä, mutta sitä käytetään enemminkin Yhdistyneen kuningaskunnan hallintokaudella vallinneen demokratian kuin hallintokauden itsensä muistona.
Black Bauhinia
Tunnetuin mielenosoituksissa käytetty lippu on niin kutsuttu Black Bauhinia, joka pohjaa tavalliseen Hongkongin lippuun.
Yksinkertaisimmassa Black Bauhiniassa ainoastaan Hongkongin lipun taustaväri on vaihdettu mustaksi, mutta yleensä myös Hongkongin lippuun Kiinan kansantasavallan lipusta johdetut viisi tähteä, jotka symboloivat Hongkongin olevan aina erottamaton osa Kiinaa, on poistettu. Siitä lipusta edelleen muokatussa versiossa kukan oikeanpuolimmaiset terälehdet esitetään kuihtuvina, mikä symboloi yksi maa, kaksi järjestelmää -järjestelmän rapautumista. Lisäksi on olemassa vielä tuosta varioitu versio, jossa terälehdet ovat tahriutuneet vereen.
Lennon Wall -lippu
Lennon Wall -lipun kehitti kiinalaissyntyinen australialainen taiteilija Badiucao, joka sai apua työhönsä Denise Holta. Badiucao julkaisi lipun 9. syyskuuta 2019. Lipun kehittänyt Badiucao kertoo, että hän valitsi lippuun satunnaisesti 96 eriväristä post-it-lappua. Numero 96 kuvastaa vuotta ennen Hongkongin luovuttamista Kiinalle. Badiucaon selittää: ”Jokaisella lipun värillä on erilainen äänensä. Ja jokainen yksilöllinen ääni ansaitsee paikkansa Hongkongissa.” Hänen mukaansa onnistunut poliittinen liike tarvitsee vallankumouksellisuuden lisäksi toivoa ja hänen lippunsa on värikäs ja miellyttävä vaihtoehto muille käytetyille symboleille. Lisäksi Badiucao kertoo uskovansa, että värikkäällä ja yksinkertaisen kauniilla lipulla voisi saada mielenosoitusliikkeelle enemmän kansainvälistä tukea.
Valkeinen (Multia, Valkeisperä)
Maantietoa
Järven pinta-ala on 76 hehtaaria ja se on 2,1 kilometriä pitkä ja 700 metriä leveä.Järvi on luodattu ja siitä on julkaistu syvyyskartat. Järven tilavuudeksi on saatu 7,9 miljoonaa kuutiometriä eli 0,0079 kuutiokilometriä. Sen keskisyvyys on 10,5 metriä ja suurin syvyys on 34,0 metriä. Järvellä ei ole kartan mukaan saaria. Sen rantaviivan pituus on 5,7 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Elämäistenjoen valuma-alueeseen (35.627) se kuuluu.
Hälytys 911
Hälytys 911 on CBS:n vuosina 1989–1996 tuottama yhdysvaltalainen dokumentaarinen draamasarja, joka kertoi Yhdysvalloissa tapahtuneista tapaturmista ja rikoksista.
Ohjelmassa oli simuloitu todellisia onnettomuustilanteita näyttelijöiden ja rekvisiitan avulla. Samalla haastateltiin myös kyseisessä tilanteessa olleita uhreja ja osallisia. Yhdessä jaksossa käsiteltiin aina muutama hälytystilanne, ja usein annettiin ohjeita, miten onnettomuuksissa tai vaaratilanteissa on toimittava.
Ohjelmaa juonsi koko sen elinkaaren ajan William Shatner. Ohjelma päättyi aina lauseeseen "My name is William Shatner and this was Rescue 911".
Suomessa sarjan jaksoja on esittänyt Kolmoskanava ja myöhemmin MTV3 1990-luvulla.
Rodolívos
Rodolívos on Kreikan kaupunki sekä samanniminen Amfípolin kunnan kunnallisyksikkö (Δημοτική Ενότητα Ροδολίβους, Dimotikí Enótita Rodolívous) ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 2 611 ja varsinaisen Rodolívoksen kaupungin väkiluku 2 072 (vuonna 2011). Rodolívos on Amfípolin kunnan kuntakeskus.
Rodolívoksen kaupunki sijaitsee Pangaío-vuoren juurella noin 29 kilometriä Drámasta lounaaseen ja noin 36 kilometriä Kaválasta länteen. Rodolívos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfípolin kuntaan yhdessä Kormístan ja Prótin kanssa, jolloin se muuttui uuden kunnan kunnallisyksiköksi.
thumb|none|250px|Rodolívos [[Osmanien valtakunta|osmanivallan aikaisessa postikortissa vuodelta 1904.]]
Kunnallisyksikön osat
Rodolívoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
LINQ
LINQ, Language Integrated Query, on Microsoft .NET Framework -komponentti, joka mahdollistaa datakyselyt .NET -ohjelmointiympäristössä.
LINQ-kyselyjä voidaan tehdä olioihin, XML-dokumentteihin, taulukoihin, relaatiotietokannan tauluihin.
One Love
Sanalla One Love tarkoitetaan seuraavia asioita:
Gangsta Rap Made Me Do It
"Gangsta Rap Made Me Do It" on ensimmäinen single Ice Cuben Raw Footage -albumilta. Single julkaistiin musiikkivideon kanssa hänen MySpace-sivullaan 3. tammikuuta 2008. Westside Connectionin jäsenet vierailevat kappaleen videolla. Kappaleessa puhutaan siitä, että gangsta rapia syytetään usein rikoksista.
Harry Richard Landis
Harry Richard Landis (12. joulukuuta 1899 – 4. helmikuuta 2008) oli viimeisiä ensimmäisen maailmansodan veteraaneja. Hän eli vanhuudessaan floridalaisessa hoitokodissa varsin terveenä; hänen lääkityksensä muodostivat silmätipat ja vitamiinit. Myös hänen vaimonsa eli saavuttaakseen sadan vuoden iän.
Landis syntyi Jason ja Alice Landisin kahdeksasta lapsesta seitsemänneksi. Hän vietti lapsuutensa perheen maatilalla Missourissa, Yhdysvalloissa.
Rene Kirby
Rene Kirby (s. 27. helmikuuta 1955) on yhdysvaltalainen elokuva- ja televisionäyttelijä. Hän näytteli Farrellyn veljesten elokuvassa Hal ja iso rakkaus. Hän näyttelee elokuvassa Waltia, jolla Kirbyn tavoin on spina bifida.
Kirby on taitava voimistelija ja hiihtäjä, ja hän on hiihtänyt usein vammaiskilpailuissa.
Erich Kästner (ensimmäisen maailmansodan veteraani)
Erich Kästner (10. maaliskuuta 1900 – 1. tammikuuta 2008) oli pitkäikäinen saksalainen. Hänestä tuli William Seegersin kuoltua heinäkuussa 2007 viimeinen elossa oleva ensimmäisen maailmansodan veteraani Saksan armeijasta.
Kästner liittyi armeijaan heinäkuussa 1918. Hän oli lakitieteen tohtori ja eli vanhuudessaan poikansa perheen kanssa Hannoverissa. Hän jäi leskeksi vaimon kuoltua 102-vuotiaana 2003 ja eli itse 107-vuotiaaksi.
Pieni-Valkeinen (Multia)
Pieni-Valkeinen on Keski-Suomessa Multialla Valkeisperän kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 3,3 hehtaaria ja se on 350 metriä pitkä ja 150 metriä leveä.Lampi on luodattu ja siitä on julkaistu syvyyskartat. Lammen tilavuudeksi on saatu 59 900 kuutiometriä eli 0,060 miljoonaa kuutiometriä. Sen keskisyvyys on 1,8 metriä ja suurin syvyys on 5,2 metriä. Lammella ei ole kartan mukaan saaria. Sen rantaviivan pituus on 900 metriä. .
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Elämäistenjoen valuma-alueeseen (35.627) se kuuluu.
Joann Lõssov
Joann Lõssov (, 10. syyskuuta 1921 Tallinna – 3. elokuuta 2000 Tallinna) oli virolainen koripalloilija ja koripallovalmentaja.
Lõssov saavutti Neuvostoliiton koripallomaajoukkueen pelaajana olympiahopeaa Helsingissä 1952. Euroopan mestaruuden hän voitti vuosina 1947 ja 1951.
Lõssov voitti Neuvostoliiton mestaruuden vuonna 1949. Viron mestaruuden hän voitti yhteensä kymmenen kertaa koripallossa, käsipallossa, jääkiekossa ja pesäpallossa.
Vuosina 1953–1958 Lõssov toimi Neuvostoliiton naisten koripallomaajoukkueen päävalmentajana. Hän oli Neuvostoliiton olympiakomitean jäsen vuosina 1951–1957.
Kopet
Kopet oli 1960-luvun lopulla toiminut lappeenrantalainen soul-yhtye. Aluksi Vanhat Kopet -nimellä toimineen yhtyeen kokoonpanoon kuuluivat trumpetisti Pave Maijanen, rumpali Kari Salo, basisti Hannu "Hemppa" Helkiö, kitaristi Matti "Samppa" Huovilainen, urkuri Tauno Savioja sekä saksofonistit Arska Ollikainen ja Sakari "Sakke" Mahkonen. Maijanen vastasi useimmista lauluosuuksista.
Kopet voitti vuonna 1968 Tampereen jäähallissa järjestetyn Intro-lehden sponsoroiman Suuren Karvapäiden Kilpailun. Vuonna 1969 yhtye esiintyi Yleisradion Poppop-ohjelmassa. Samana vuonna Kopet voitti myös Vaasassa järjestetyn Pop SM 69 -kilpailun, joka oli ensimmäinen valtakunnallinen radioitu bändikilpailu. Esiintyminen Vaasassa jäi kuitenkin erääksi yhtyeen viimeisistä keikoista.
Doom Unit
Doom Unit on suomalainen rock-yhtye. Yhtyeen ensimmäinen single Killing Time oli Radio Rockin soitetuin kappale useiden viikkojen ajan vuonna 2009. Doom Unit julkaisi ensimmäisen studioalbuminsa Cross the Linen vuonna 2009, joka sijoittui ensimmäisellä julkaisuviikollaan Suomen virallisella listalla sijalle 2. Yhtye julkaisi toisen albuminsa The Burden of Bloom vuonna 2011 ja kolmannen albuminsa III elokuussa 2013.
Ura
Doom Unitin ura alkoi vuonna 2009 Radio Rockin Starba-kilpailusta, jonka yhtye voitti alun perin suomalais-amerikkalaiseen kauhuelokuvaan Skeleton Crew sävelletyllä Killing Time -kappaleellaan. Yhtyeen debyyttialbumi Cross the Line meni suoraan Suomen virallisen albumilistan toiselle sijalle ja yhtye nousi teki paljon live-esiintumisiä. Ahkeran kiertämisen jälkeen yhtye keskittyi toiseen albumiinsa The Burden of Bloom, joka sekin nousi albumilistan TOP20:een. Yhtyeen kolmas albumi, nimeltään III saavutti julkaisuviikollaan listan sijan 12.
Synti
thumb|180px|[[Aadamin ja Eevan syntiinlankeemus Rembrandtin etsauksessa.]]
Doom Unit
Ura
Yhtyeen kokoonpanossa tapahtui toisen albumin jälkeen vaihdoksia. Basistina toimi kolmannella levyllä ja livenä Doom Unit -albumien tuottajanakin toiminut Happoradion kitaristi AH Haapasalo. Vuonna 2014 yhtyeen basistiksi AH:n tilalle astui Kari Luonsinen, joka toimi yhtyeen pitkäaikaisimpana basistina vuoteen 2022 asti.
Televisiokanava Nelonen käytti Killing Time -kappaletta televisio-ohjelma Harper’s Islandin Suomen mainoksissa ja Chameleon oli puolestaan musiikkina Liigapörssi-ohjelman mainoksessa. Vuonna 2011 Doom Unit vieraili Diili-ohjelmassa.
Synti
Synti tarkoittaa Lähi-idässä syntyneissä valtauskonnoissa eli juutalaisuudessa, kristinuskossa ja islamissa Jumalan tahtoa vastaan rikkomista.
Kristinuskon eri kirkkokuntien välillä on toisistaan poikkeavia käsityksiä siitä, mitä synti tarkoittaa. Luterilaisuus, ortodoksisuus ja katolilaisuus korostavat erilaisia piirteitä synnin luonteesta. Kirkkoisä Augustinuksen esittämällä Raamatun tulkinnalla on yhä merkittävä vaikutus kaikkien kristillisten kirkkokuntien käsitykseen synnistä.
Uusi testamentti ja Vanhan testamentin kreikankielinen käännös käyttävät synnistä useimmiten sanaa hamartia, jonka alkukielinen merkitys on laajempi kuin mitä suomenkielisessä käännöksessä pystytään tuomaan esiin. Alkukielellä sana merkitsee erehdystä, tieltä eksymistä, maalin ohi ampumista ja jumalallisen lain rikkomista. Kristillisissä tulkinnoissa painotetaan merkitystä, joka viittaa Jumalan asettamia käskyjä, asetuksia, lakia tai järjestystä rikkovien tekojen toteuttamiseen tai motiivien edistämiseen ajatuksin tai toimin.
Kristinusko ja synnin historia
thumb|180px|[[Hyve kutsuu nuorukaista takaisin synnin käsivarsilta. Henry Fuselin maalaus, 1806-1807.]]
Augustinuksen (354–430) esittämä Raamatun tulkinta vaikutti merkittävällä tavalla kaikkien kirkkokuntien käsitykseen synnistä. Kirkkoisä esitti tulkinnan, jonka mukaan synti on osa ihmisen perusluonnetta. Vanhassa testamentissa kuvataan, kuinka ensimmäiset ihmiset Aadam ja Eeva syyllistyivät perisyntiin rikkomalla Jumalan tahtoa vastaan. Augustinuksen tulkinnan mukaan ihmisellä oli vapaa tahto ennen kuin hän syyllistyi perisyntiin.
Kirkkoisä pohtii kirjoituksissaan vapaan tahdon ja perisynnin välistä suhdetta. Koska ihmiset olivat pohjimmiltaan turmeltuneita olentoja, he tarvitsivat kirkkoa pelastamaan heidät kasteen avulla.
Pelagiolaisuus oli uskonnollinen koulukunta, joka vastusti Augustinuksen esittämää Raamatun tulkintaa perisynnistä. Koulukunnan perustaja Pelagius (354–420) oli Italiassa vaikuttanut teologi, jonka mukaan ihminen ei ole pohjimmiltaan perisyntinen. Pelagiolaisten mukaan ihmisellä on vapaa tahto ja luonnollinen kyky elää synnittömästi. Pelagiolaisuus joutui ankaran kritiikin kohteeksi ja julistettiin harhaopiksi Orangen kirkolliskokouksessa vuonna 419.
Kun läntiset ja itäiset kirkot erosivat toisistaan vuonna 1054, tärkeimpiä eron syitä oli poikkeava tulkinta siitä, mikä on synnin asema Raamatussa. Ortodoksisen kirkon teologien esittämän näkemyksen mukaan perisyntioppi on tärkein syy lännen ja idän kirkon väliseen eroon. Ortodoksinen kirkko ei hyväksy perisyntioppia samalla tavalla kuin katolinen kirkko tai luterilaisuus. Ortodoksien mukaan ensimmäisten ihmisten lankeamisesta ei aiheutunut sitä, että kaikki maailman ihmiset joutuisivat kantamaan ikuista syyllisyyden taakkaa.
Keskiajan skolastikot vaikuttivat merkittävästi katolisen kirkon käsitykseen synnistä. Tuomas Akvinolainen (1225–1274) oli skolastinen teologi, jonka tulkinta synnistä näkyy edelleen kirkon virallisessa opissa. Teologi erotteli toisistaan seitsemän kuolemansyntiä. Tuomas Akvinolaisen mukaan kuolemansynnit olivat ylpeys, kateus, viha, laiskuus, ahneus, kohtuuttomuus ja irstaus. Katolisen kirkon mukaan nämä synnit erottivat ihmisen jumalasta ja johdattivat ihmisen kadotukseen.
Katolisen kirkon edelleen voimassa olevan opin mukaan ihminen voi puhdistua tekemistään synneistä kiirastulessa. Kiirastuli on tila, jossa ihminen puhdistuu synneistä ennen taivaaseen pääsemistä. Kiirastuliopista syntynyt erimielisyys oli yksi niistä tekijöistä, joka johti 1500-luvulla uskonpuhdistukseen. Martin Luther (1483–1546) oli augustinolaismunkki, joka ei hyväksynyt katolisen kirkon oppia kiirastulesta. Kiirastulta ei nimittäin mainita lainkaan Raamatussa. Luther oli myös huolestunut katolisen kirkon oppeihin liittyneestä anekaupasta. Teologi otti muutenkin etäisyyttä skolastikkojen ajatteluun, joka oli saanut vaikutteita antiikin kreikkalaisesta filosofiasta.
Luther omaksui Augustinuksen näkemyksen perisynnistä sekä pelastuksesta ja liitti ne osaksi protestanttista Raamatun tulkintaa. Luterilaisessa tulkinnassa korostetaan nykyään näkemystä, jonka mukaan Jeesus kärsi sijaisrangaistuksen kuolemalla ihmisten syntien vuoksi, joten jokainen häneen uskova saa syntinsä anteeksi. Luukkaan ja Markuksen evankeliumin mukaan Jumala ei anna anteeksi syntiä sellaiselle, joka herjaa Pyhää Henkeä.
Syntiä tarkoittavat sanat Raamatussa
Uudessa testamentissa käytetään useita erilaisia kreikan kielen sanoja, jotka suomennoksessa ovat käännetty synniksi. Sanojen merkitysalue on usein laajempi kuin, mitä Uuden testamentin suomennoksessa on pystytty tuomaan esille. Yksi eniten käytetyistä sanoista, joka on käännetty synniksi, on kreikan kielen sana ”hamartia”, maalin ohi ampumista tms.
Seuraavassa luettelossa on käsitelty kreikan kielen sanoja, jotka Raamatussa on käännetty synniksi.
Synti islamissa
Islam ei tunne perisyntiä, mutta se on kehitellyt sitä vastaavan opin, jonka mukaan Saatana pujahtaa ihmiseen ja houkuttelee hänet syntiin. Sahih al-Bukharin hadithin mukaan Saatana kiertää ihmisolennossa kuin veri hänen kehossaan. Näin on kaikkien ihmisten, myös Muhammedin, kohdalla. Poikkeuksena on vain Jeesus. Al-Bukharin hadithin mukaan: "Profeetta sanoi: Kun ihmislapsi syntyy, Saatana koskettaa häntä kehon molemmilta puolilta kahdella sormella lukuun ottamatta Jeesusta, Marian lasta, jota Saatana yritti koskettaa, mutta epäonnistui, sillä hän kosketti sen sijaan istukkaa." Muhammed on myös synnitön, mutta tämä johtuu siitä, että Jumala on auttanut häntä kestämään Saatanan kiusaukset. Poikkeuksena on vain saatanallisten jakeiden pujahtaminen Koraaniin.
Saatana on syyllinen myös moniin niihin asioihin, joita kristinuskossa on ainakin menneisyydessä luettu perisynnin aiheuttamaksi. Islamissa Saatanan tekoja ovat muun muassa fyysiset vammat sekä naisten menstruaatio. Jos naisella on kuukautiset, hän ei epäpyhän tilansa takia voi mennä moskeijaan tai rukoilla. Saatana houkuttelee myös siveettömyyteen. Al-Tirmidhin hadithin mukaan "Nainen on piilotettava, sillä jos hän menee ulos, paholainen katsoo häneen."
Galina Kulakova
Galina Aleksejevna Kulakova (s. 29. huhtikuuta 1942 Logatši, Udmurtian ASNT, Neuvostoliitto) on neuvostoliittolainen hiihtäjä.
Kulakova oli 1970-luvun alun paras naishiihtäjä arvokisaohjelmaan kuuluvilla matkoilla. Hän voitti neljä olympiakultaa, joista kaksi oli henkilökohtaisilta matkoilta 1972 ja kaksi viestikultia (1972 ja 1976). Hiihdon maailmanmestaruuskilpailuista Kulakova voitti kolme henkilökohtaista ja kaksi viestikultaa. Kulakova jäi kiinni dopingin käytöstä Innsbruckin olympialaisissa 1976 ja menetti 5 kilometrin hiihdon pronssimitalin. Hän ei kuitenkaan saanut kilpailukieltoa vaan hiihti vielä samoissa kisoissa viestin.
Kulakova voitti Salpausselän Kisoissa 10 kilometrin kilpailun vuosina 1972–1975 ja 1979, Holmenkollenin kisoissa 10 kilometriä vuosina 1970 ja 1979 sekä Falunissa 5 kilometriä vuonna 1973, 10 kilometriä vuosina 1973, 1975 ja 1977 sekä 20 kilometriä vuonna 1979.
Kulakova voitti 39 kertaa Neuvostoliiton mestaruuden vuosina 1969–1981. Hän lopetti huippu-urheilu-uransa vuonna 1982 saavutettuaan vielä samana vuonna Oslon MM-kilpailuissa viestissä hopeaa.
Hveragerði
Hveragerði on kunta Islannin eteläosassa, 45 kilometriä Reykjavíkistä itään, maan päätien Hringvegurin varrella. Kunnan asukasluku on 2 566 (1. tammikuuta 2018). Sen läpi virtaa Varmá-joki.
Pingtungin piirikunta
Pingtung (Pha̍k-fa-sṳ: Phìn-tûng-yen) on piirikunta Taiwanissa, eli Kiinan tasavallassa. Piirikunnan hallinnollinen keskus on Pingtungin kaupunki.
Historia
Pingtungin alueen alkuperäisasukkaisiin kuuluvat paiwanit.
Hollannin Itä-Intian kauppakomppania saapui piirikunnan alueelle 1600-luvun alussa ja alkoi etsimään sieltä kultaa sitä kuitenkaan löytämättä.
Vuonna 1867 Pingtungin rannikolla sattui ns. Roverin tapaus, jossa amerikkalainen laiva ajautui karille, ja paikalliset aboriginaalit hyökkäsivät laivan miehistön kimppuun tappaen heistä jokaisen. Tapauksesta kertoo vuonna 2021 ensi-iltansa saanut TV-sarja SEQALU: Formosa 1867.
Piirikunnan nimen uskotaan tuleen Pingtungin korkeakoulusta, joka perustettiin Qing-dynastian aikana keisari Jiaqingin käskystä. Taiwanin kuuluessa Japanin imperiumiin (1895–1945) Pingtungia, joka ei kuitenkaan kattanut piirikunnan nykyistä aluetta, hallittiin Kaohsiungin kaupungista käsin. Nykymuodossaan piirikunta perustettiin 1950-luvulla, jolloin Kiinan tasavallan hallitus pakeni Taiwanin saarelle sisällissodan jälkeen.
Maantieto ja ilmasto
Piirikunta sijoittuu Taiwanin saaren eteläkärkeen ja sillä on rantaviivaa sekä Taiwaninsalmen että Tyynenmeren puolella. Pohjoisessa maastoa hallitsee vuoristo. Valosaastetta on vähän, minkä vuoksi mäkisillä alueilla on mahdollista harrastaa tähtien katselua. Rannikkoa hallitsee eroosion kuluttamat kivimuodostelmat.
Pingtungin kokonaispinta-ala on 2 775 km2.
Pingtungin ilmasto on trooppinen (Köppen-asteikolla Am), jota hallitsee monsuuni. Piirikunnan pääkaupungissa mitattuna vuoden keskilämpötila on 23,5 °C ja vuoden keskimääräinen sademäärä on 2 358 mm.
Väestö ja kulttuuri
Piirikunnan väkiluku oli vuoden 2006 väestölaskennan mukaan 831 073. Pingtungissa on väestöön suhteutettuna eniten Taiwanin aboriginaalien (kuten paiwanit) omia kyliä. Aboriginalien kulttuuri piirikunnan alueella on hyvin elinvoimainen.
Vuonna 1987 Pingtungissa, Sandimenin kunnassa, avattiin Taiwanin aboriginaalien kulttuuripuisto, jossa esitellään yhdeksän eri aboriginaalikansan kulttuuria sekä historiaa. Vuonna 2021 Taiwanin alkuperäiskansojen neuvosto avasi aboriginaalien kulttuurista kertovan näyttelykeskuksen, jota rahoitti neuvoston lisäksi myös Pingtungin piirikunnan paikallishallinto.
Hallinto
Piirikunnan maistraattina on toiminut Pan Men-an, joka valittiin tehtävään vuonna 2014. Paikallinen piirikunnan valtuusto koostuu 55 vaaleilla valitusta edustajasta.
Pingtungin hallinnollinen jako perustuu 33 alueeseen, joista ainoastaan Pingtungin kaupungilla on kaupungin oikeudet. Lopuista kolme on kuntia (Chaozhou, Donggang ja Hengchun) ja loput 29 ovat kyliä. Kylistä kahdeksan (Sandimen, Wutai, Majia, Laiyi, Taiwu ja Chunri) on nimetty virallisesti aboriginaalien kyliksi.
Liuqiun saari kuuluu hallinnollisesti Pingtungin piirikuntaan.
The Tribe – Heimo
The Tribe – Heimo on vuonna 2014 ensi-iltansa saanut ukrainalainen rikosdraamaelokuva, jonka on ohjannut ja käsikirjoittanut Miroslav Slaboshpitski. Sen pääosia esittävät Grigori Fesenko, Yana Novikova ja Roza Babiy. Elokuva on viittomakielinen, eikä sisällä lainkaan dialogia tai tekstitystä. Elokuva sijoittuu kuurojen sisäoppilaitokseen, jossa oppilaat pyörittävät prostituutiorinkiä ja tekevät rikoksia.
The Tribe – Heimo sai maailmanensi-iltansa Cannesin elokuvajuhlilla 21. toukokuuta 2014. Elokuva sai positiivisen vastaanoton kriitikoilta.
Agrippina maior
Agrippina maior eli Agrippina vanhempi (14 eaa. – 18. lokakuuta 33 jaa.) oli keisari Augustuksen tyttären Julian tytär. Hänen isänsä oli Marcus Vipsanius Agrippa. Hän oli Caligulan äiti ja Neron isoäiti. Keisari Tiberius oli hänen isäpuolensa. Agrippinalla oli kolme veljeä ja sisko. Agrippinan kasvatuksesta vastasi hänen isoisänsä Augustus. Hänet opetettiin kehräämään, ja hänen sosiaalinen elämänsä oli rajoitettua.
Agrippina meni naimisiin Germanicuksen kanssa n. 5 jaa. He saivat yhdeksän lasta, joista kuusi selvisi aikuisikään. Agrippina oli Germanicuksen mukana Germaniassa vuosina 14-16 ja valtakunnan itäosissa vuonna 18. Idässä he riitautuivat Gnaeus Calpurnius Pison ja tämän vaimon Munatia Plancinan kanssa. Tiberius oli nimittänyt Pison Syyrian maaherraksi hillitäkseen Germanicusta. Piso ei totellut Germanicuksen käskyjä tai kumosi niitä tämän poissa ollessa. Lopulta Germanicus käski Pisoa ja Plancinaa poistumaan Syyriasta. He matkustivat hitaasti ja jäivät Kosin saarelle. Vuonna 19 Germanicus sairastui ja uskoi Pison myrkyttäneen hänet. Germanicus kuoli Antiokiassa 10. lokakuuta Pison ja Plancinan suureksi riemuksi.
Surun murtama Agrippina palasi Roomaan lastensa ja Germanicuksen tuhkien kanssa. Germanicusta surtiin laajasti ja Agrippinan saapuessa Brundisiumiin häntä oli vastassa suuri surijoiden joukko. Roomassa Germanicuksen tuhkat asetettiin Augustuksen mausoleumiin. Tiberius ja Livia eivät ottaneet osaa hautajaisiin. Agrippina asettui Roomaan asumaan ja oli suosittu kansan keskuudessa ja kunnianhimoinen poikiensa suhteen. Tiberiuksen kanssa hänellä oli huonot välit, sillä Agrippinan mielestä Tiberius oli vastuussa Germanicuksen kuolemasta. Huonot välit Agrippinalla oli myös Livian kanssa. Livian avulla Plancina vapautettiin syyteistä, kun Germanicuksen kuolemasta ja mahdollisesta myrkytyksestä oli nostettu syyte senaatissa. Piso oli tehnyt itsemurhan ennen tuomion antamista.
Germanicuksen kuoltua Tiberiuksen poika Drusus oli selkeästi Tiberiuksen perillinen. Drusus kuitenkin kuoli vuonna 23 mahdollisesti myrkytyksen uhrina. Agrippina ja Drusuksen leski Livilla kilpailivat raivokkaasti saadakseen oman poikansa Tiberiuksen perilliseksi. Livillan puolella oli hänen rakastajansa Sejanus, Tiberiuksen vaikutusvaltainen pretoriaaniprefekti. Agrippina kuului ryhmittymään, joka vastusti Sejanuksen kasvavaa vaikutusvaltaa. Sejanus mustamaalasi Agrippinaa Tiberiukselle ja hyökkäsi vastustajiaan vastaan erilaisilla oikeusjutuilla. Osa Agrippinan tukijoista teki itsemurhan, karkotettiin tai teloitettiin. Sejanus myös uskotteli Agrippinalle Tiberiuksen aikovan myrkyttää hänet. Ruokaillessaan keisarin kanssa Agrippina kieltäytyi Tiberiuksen tarjoamasta hedelmästä peläten joutuvansa myrkytetyksi. Teko ei miellyttänyt Tiberiusta, joka suhtautui nuivasti Agrippinaan.
Vuonna 26 Tiberius vetäytyi Caprille ja Sejanus oli Rooman vaikutusvaltaisin mies. Niin kauan kuin Livia oli elossa Sejanus taikka Tiberius eivät hyökänneet suoraan Agrippinaa vastaan. Livian vaikutusvalta oli niin suuri, eikä Tiberius halunnut riitautua äitinsä kanssa. Näihin aikoihin Agrippina olisi halunnut mennä uudestaan naimisiin, mutta Tiberius kielsi sen. Livia kuoli vuonna 29 ja samana vuonna Tiberiuksen käskystä Agrippina vangittiin ja karkotettiin Pandaterian saarelle, jossa hän kuoli nälkään vuonna 33. Samaan aikaan Agrippinan vanhin poika Nero karkotettiin Pontian saarelle. Agrippinan toinen poika Drusus vangittiin seuraavana vuonna.
Tiberiuksen seuraaja oli Agrippinan nuorin poika Caligula, joka toi äitinsä ja veljensä tuhkat Roomaan ja järjesti heille hautajaiset. Agrippinan tuhkat sijoitettiin Augustuksen mausoleumiin.
Vipsania Agrippina
thumb|Vipsania Agrippina Vipsania Agrippina (36 eaa. – 20 jaa.) oli keisari Tiberiuksen ensimmäinen vaimo. Agrippina oli Marcus Vipsanius Agrippan ja Caecilia Attican tytär, ja Augustus ja Agrippa naittoivat hänet Tiberiukselle jo nuorella iällä. Agrippan kuoltua Augustus kuitenkin pakotti Tiberiuksen ja Vipsanian eroamaan, jotta Tiberius voisi mennä naimisiin Augustuksen tyttären Julian kanssa. Tiberius erosi Vipsaniasta hyvin vastahakoisesti, sillä heidän avioliittonsa oli ollut onnellinen.
Vipsania Agrippina meni sittemmin naimisiin senaattori Gaius Asinius Gallus Saloninuksen kanssa.